b'\n_START_ARTICLE_\nLori Grimes\n_START_SECTION_\nSarjakuvassa\n_START_PARAGRAPH_\nSarjakuvassa Lori asui Cynthianassa, Kentuckyssa yhdess\xc3\xa4 poikansa Carlin ja miehens\xc3\xa4 Rickin kanssa. Maailman romahtaessa h\xc3\xa4n l\xc3\xa4hti poikansa ja miehens\xc3\xa4 parhaan yst\xc3\xa4v\xc3\xa4n Shane Walshin kanssa kohti Atlantaa turvapaikan toivossa, Rickin ollessa heid\xc3\xa4n kotikaupungissaan sairaalassa koomassa ampumisen seurauksena. Lorille kehittyi seksisuhde Shanen kanssa. Lori n\xc3\xa4hd\xc3\xa4\xc3\xa4n ensimm\xc3\xa4ist\xc3\xa4 kertaa sarjakuvan numerossa 2, jossa h\xc3\xa4n on muiden selviytyjien kanssa leirill\xc3\xa4, l\xc3\xa4hell\xc3\xa4 Atlantan kaupunkia. Rickin tullessa takaisin, Lori ja Carl tulevat onnelliseksi ja Lori hylk\xc3\xa4\xc3\xa4 Shanen, joka tulee mustasukkaiseksi. Numerossa 7 k\xc3\xa4y ilmi, ett\xc3\xa4 Lori on raskaana ja Rick saa tiet\xc3\xa4\xc3\xa4 h\xc3\xa4nest\xc3\xa4 ja Shanesta. Numerossa 39 Lorin lapsi syntyy. Lori kuolee my\xc3\xb6hemmin numerossa 48 Kuvern\xc3\xb6\xc3\xb6rin hy\xc3\xb6kk\xc3\xa4yksess\xc3\xa4, kun Lilly ampuu h\xc3\xa4nt\xc3\xa4.\n_START_SECTION_\nTelevisiosarjassa\n_START_PARAGRAPH_\nTelevisiosarjassa Lori l\xc3\xa4htee sarjakuvan tapaan Carlin ja Shanen kanssa kohti Atlantaa Rickin j\xc3\xa4\xc3\xa4dess\xc3\xa4 sairaalan. Lorille kehittyy suhde Shanen kanssa. My\xc3\xb6hemmin Rickin tullessa takaisin, Lori j\xc3\xa4tt\xc3\xa4\xc3\xa4 Shanen, joka tulee hyvin mustasukkaiseksi. Sarjan toisella tuotantokaudella Lori saa tiet\xc3\xa4\xc3\xa4 olevansa raskaana. H\xc3\xa4n salaa sen aluksi kaikilta, mutta my\xc3\xb6hemmin Rick ja muut saavat kuulla asiasta. Kolmannella tuotantokaudella jaksossa Tappaja sis\xc3\xa4ll\xc3\xa4ni, Lorin synnytys alkaa, mutta h\xc3\xa4n ei kykene synnytt\xc3\xa4m\xc3\xa4\xc3\xa4n normaalisti, joten Maggie Greene suorittaa Lorille keisarilaikkauksen, jossa t\xc3\xa4m\xc3\xa4 kuolee. Lori n\xc3\xa4hd\xc3\xa4\xc3\xa4n kauden my\xc3\xb6hemmiss\xc3\xa4 jaksoissa, kun Rick alkaa n\xc3\xa4hd\xc3\xa4 h\xc3\xa4nest\xc3\xa4 hallusinaatioita, mutta ne loppuvat jaksossa.'